Fire Down Below (cinta de 1997)

:*Iste articlo ye sobre una cinta estausunidense de cine d'acción estrenada en 1997; ta atros usos, se veiga *'Fire Down Below***.


***Fire Down Below*** (títol orichinal en [[Idioma anglés|anglés]], en [[Idioma aragonés|aragonés]] ***Fuego en baixo***, estrenada en [[Aragón]] con o títol en [[Idioma castellano|castellano]] d***'En tierra peligrosa 2***, en aragonés ***En tierra periglosa 2**') ye una cinta de cine d'acción de cine estausunidense estrenada l'anyo 1997, dirichida por Félix Enríquez Alcalá seguntes un guión adaptau por Phillip Morton y Jeb Stuart (basau en una historia d'iste zaguero), con una banda sonora orichinal de Nick Glennie-Smith, una dirección de fotografía de Tom Houghton y una producción cinematografica de Julius R. Nasso y Steven Seagal ta la suya productora cinematografica Seagal/Nasso Productions. Fan parte de l'elenco d'actors d'a cinta, entre d'atros, Steven Seagal, Marg Helgenberger, Harry Dean Stanton, Stephen Lang, Brad Hunt, Levon Helm, Kris Kristofferson, Ed Bruce, Alex Harvey, Robert Ridgely, Mark Collie, Amelia Neighbors, Richard Masur, Clay Jeter, Peggy Lynn, Patsy Lynn, John Diehl, Dennis Letts, John Prosky, Scott L. Schwartz, Rick Johnson, Andrew Stahl, Randy Travis, Ernie Lively, Lisa Guerrero, David Brisbin, James Mathers, Marty Stuart, Julius R. Nasso, Travis Tritt y Kane Hodder

En a rechión d'os Apalaches a l'este de Kentucky, bi ha constancia d'o vertiu de repuis toxicos en viellas menas albandonadas, con os consiguients problemas ta lo medio ambient. Tanimientres, os habitants d'a redolada no pueden fer cosa, trobando-se bien pretos por o poder d'as empresas y la necesidat de trobar-ie treballo. Una achencia gubernamental a lo cargo d'a supervisión d'o medio ambient decide ninviar a un d'os suyos achents, Jack Taggert, dimpués de que han trobau muerto a un atro achent, Frank Elkins, que amás yera amigo de Jack. Lo ninvían enta Jackson (Kentucky) dende on han recibiu una carta anonima, y a on se presenta con una falsa identidat. Bien pronto descubre que la companyía Hanner, adedicada a las menas de carbón y propiedat d'Orin Hanner Sr. recibe diners por almagacenar repuis toxicos en una d'as suyas menas albandonadas. Taggert prencipia a actuar como un voluntario en una ilesia d'o lugar adedicando-se a fer chicotas reparacions en casas de chent con poquez recursos economicos. Tanimientres, vada vegada que aduya a bel un y preba d'obtener-ne bella información, siempre troba lo silencio. Orin Jr. y los suyos farutes, incluyiu lo "sheriff" corrupto Lloyd Foley, prencipian a acosar-lo y perseguirlo, pero Taggert lis lo torna y contina enta debant. Tamién ha conoixiu a Sarah Kellogg, una mesacha d'o lugar a qui la chent no tien en muit buena consideración, en haber estau acusada (pero no condenada) por l'asasinato d'o suyo propio pai. En realidat la mesacha ye amagando que lo verdadero autor d'o crimen estió su chirmano Earl, y que iste lo heba feito ta que su pai no continase con os constants abusos sexuals contra su filla. Earl agora treballa con Hanner, y provoca un incencio a on muere lo mosén d'o lugar, y cuan preba de fer o mesmo en a mena con Taggert en o suyo interior, muere él mesmo, chunto con bel uns d'os farutes de Hanner. Taggert counica toz os feitos a lo Federal Bureau of Investigation, pero se troba con que qui lo visita en nombre d'o FBI son achents corruptos.

A cinta s'ambienta en a suya epoca actual (1997) en Jackson (Kentucky); y las suyas escenas se filmoron en Hazard y atros puestos de Kentucky, en Pittsburgh (Pennsilvania) y en Los Angeles y Santa Clarita (California).

Ye una cinta que ha recibiu bels premios, encara que en iste caso ixo no ye un feito faborable, en tractar-se de Premios Golden Raspberry u premios de caracteristicas similars.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
*  ''Fire Down Below'' en Internet Movie Database.
*  ''Fire Down Below'' en Box Office Mojo.
*  ''Fire Down Below'' en Rotten Tomatoes.